《六月二十四日雨后苦热作》
宋代·林希逸

今年一旱热良苦，既雨才晴热如故。桔槔暂閒稍解忧，赤日当空蒸湿土。

晚田切切更望霖，早禾已失十四五。溪泉渐涸众撮眉，老我垂头汗如雨。

有身有患信可怜，亦既忧农还畏暑。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。